LIETUVOS RESPUBLIKOS APLINKOS MINISTRAS

ĮSAKYMAS

DĖL PAPILDOMO FINANSAVIMO SKYRIMO UAB PANEVĖŽIO REGIONO ATLIEKŲ TVARKYMO CENTRO PROJEKTUI NR. 05.2.1-APVA-R-008-51-0004 „MAISTO / VIRTUVĖS ATLIEKŲ APDOROJIMO PAJĖGUMŲ SUKŪRIMAS PANEVĖŽIO REGIONE“ IR LIETUVOS RESPUBLIKOS APLINKOS MINISTRO 2021 m. kovo 26 d. įsakymo Nr. D1-175 „DĖL FINANSAVIMO SKYRIMO PROJEKTAMS, PATEIKTIEMS PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 05.2.1-APVA-R-008 PRIEMONĘ „KOMUNALINIŲ ATLIEKŲ TVARKYMO INFRASTRUKTŪROS PLĖTRA“ PAKEITIMO

2024 m. sausio 18 d. Nr. D1-20

Vilnius

Vykdydamas Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 196.2 papunktį ir 206 punktą, 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonės „Komunalinių atliekų tvarkymo infrastruktūros plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2016 m. balandžio 27 d. įsakymu Nr. D1-281 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonės „Komunalinių atliekų tvarkymo infrastruktūros plėtra“ projektų finansavimo sąlygų aprašo patvirtinimo“, 672.3 papunktį ir atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2024 m. sausio 10 d. raštu Nr. APVA-21 „Dėl papildomo finansavimo projektui Nr. 05.2.1-APVA-R-008-51-0004“ pateiktą išvadą dėl prašymo skirti papildomą finansavimą:

1. S k i r i u papildomą finansavimą UAB Panevėžio regiono atliekų tvarkymo centro projektui Nr. 05.2.1-APVA-R-008-51-0004 „Maisto / virtuvės atliekų apdorojimo pajėgumų sukūrimas Panevėžio regione“, finansuojamam pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonę „Komunalinių atliekų tvarkymo infrastruktūros plėtra“, – iki 32 507,62 euro (trisdešimt dviejų tūkstančių penkių šimtų septynių eurų 62 centų).

2. P a k e i č i u Lietuvos Respublikos aplinkos ministro 2021 m. kovo 26 d. įsakymą Nr. D1-175 „Dėl finansavimo skyrimo projektams, pateiktiems pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonę „Komunalinių atliekų tvarkymo infrastruktūros plėtra“ ir priedo 2 punktą išdėstau taip:

„2.	05.2.1-APVA-R-008-51-0004	UAB Panevėžio regiono atliekų tvarkymo centras	300127004	Maisto / virtuvės atliekų apdorojimo pajėgumų sukūrimas Panevėžio regione	1 747 339,12	1 747 339,12	-“.

3. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo įteikimo projekto vykdytojui dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo įteikimo projekto vykdytojui dienos.

Aplinkos ministras	Simonas Gentvilas